Ο **Αχιλλέας Πούγγουρας** (Θεσσαλονίκη, 13 Δεκεμβρίου 1995) είναι Έλληνας ποδοσφαιριστής που αγωνίζεται ως κεντρικός αμυντικός στην Σίβασπορ.

Συλλογική Καριέρα
-----------------

### Το ξεκίνημα

Ξεκίνησε το ποδόσφαιρο στην τοπική ομάδα της Λάρισας στον Προμηθέα, ενώ το 2012 εντάχθηκε στην ομάδα κάτω των 17 ετών του ΠΑΟΚ. Αποτέλεσε βασικό στέλεχος της Κ20 του ΠΑΟΚ κατακτώντας το πρωτάθλημα της Super League με τη φανέλα του δικεφάλου τη σεζόν 2013-14. 

### ΠΑΟΚ

Στις 29 Αυγούστου 2014 υπέγραψε το πρώτο επαγγελματικό του συμβόλαιο με τον ΠΑΟΚ που ήτανε διάρκειας 3 ετών. Το επίσημο ντεμπούτο του με τη φανέλα του ΠΑΟΚ έγινε στις 21 Φεβρουαρίου του 2015 στην εκτός έδρας αναμέτρηση με τη Βέροια για το ελληνικό πρωτάθλημα που έληξε 1-3. Προπονητής του ΠΑΟΚ τότε ήταν ο Άγγελος Αναστασιάδης που τον πέρασε στον αγώνα ως αλλαγή.

### Δανεικός στη Βέροια

Το καλοκαίρι του 2015 δόθηκε ως δανεικός στη Βέροια για έναν χρόνο.

### Επιστροφή στον ΠΑΟΚ

Το καλοκαίρι του 2016 επέστρεψε στον δικέφαλο του Βορρά και ενσωματώθηκε στην προετοιμασία της ομάδας στην Ολλανδία. Στις 10 Φεβρουαρίου 2017 ο ΠΑΟΚ ανακοίνωσε την επέκταση της συνεργασίας του με τον Πούγγουρα μέχρι το καλοκαίρι του 2019. Εκείνη τη χρονιά (2016-2017), πήρε ευκαιρίες από τον προπονητή του ΠΑΟΚ Βλάνταν Ίβιτς και στο φινάλε της σεζόν έφτασε στην κατάκτηση του κυπέλλου Ελλάδας. Αυτός ήταν ο πρώτος τίτλος του νεαρού αμυντικού.

### Δανεικός στην Άρκα Γκντίνια

Την 1η Μαρτίου 2018 ο ΠΑΟΚ ανακοίνωσε τον δανεισμό του στην πολωνική Άρκα Γκντίνια που αγωνίζεται στην πρώτη κατηγορία του πολωνικού πρωταθλήματος, για τους επόμενους έξι μήνες. Τον Ιούλιο του 2018 μη υπολογιζόμενος από τον προπονητή του δικεφάλου Ραζβάν Λουτσέσκου για την επόμενη σεζόν έλυσε πρόωρα το συμβόλαιό του με τον ΠΑΟΚ.

### Παναθηναϊκός

Στις 3 Αυγούστου 2018 υπέγραψε τριετές συμβόλαιο συνεργασίας με τον Παναθηναϊκό. Το ανεπίσημο ντεμπούτο του με τη φανέλα του τριφυλλιού έγινε στις 12 Αυγούστου 2018 στην εκτός έδρας φιλική αναμέτρηση με τη Λάρισα που οι πράσινοι γνώρισαν την ήττα με 1-0. Το επίσημο ντεμπούτο του έγινε στις 26 Αυγούστου
2018 στη νικηφόρα εκτός έδρας αναμέτρηση του Παναθηναϊκού με την Ξάνθη για την πρώτη αγωνιστική του ελληνικού πρωταθλήματος. Ο συγκεκριμένος αγώνας έληξε με σκορ 0-1 υπέρ των πρασίνων. Σκόραρε για πρώτη φορά με τη φανέλα του Παναθηναϊκού, στον προημιτελικό αγώνα κυπέλλου επί του ΠΑΣ Γιάννινα στο γήπεδο της Λεωφόρου, όπου ο Παναθηναϊκός ηττήθηκε με 1-2.

### Σίβασπορ

Στις 11 Αυγούστου 2023, Η Σίβασπορ ανακοίνωσε την απόκτηση του, με τον Έλληνα κεντρικό αμυντικό να υπογράφει συμβόλαιο δύο ετών.

Τίτλοι - Διακρίσεις
-------------------

ΠΑΟΚ
* Κύπελλο Ελλάδας: **1** (2016-17)

Παναθηναϊκός
* Κύπελλο Ελλάδας: **1** (2021-22)

Παραπομπές
----------

1. ↑  «ΡΟΣΤΕΡ». *www.pao.gr*. Ανακτήθηκε στις 21 Νοεμβρίου 2018.
2. ↑  «Επαγγελματίας στον ΠΑΟΚ ο Πούγγουρας». *sport-fm.gr*.. Ανακτήθηκε στις 2018-11-21.
3. ↑  «Βέροια - ΠΑΟΚ 1-3».. Ανακτήθηκε στις 2018-11-21.
4. ↑  Voria.gr. «Δανεικός στη Βέροια ο Αχιλλέας Πούγγουρας από τον ΠΑΟΚ». *Δανεικός στη Βέροια ο Αχιλλέας Πούγγουρας από τον ΠΑΟΚ*. Ανακτήθηκε στις 21 Νοεμβρίου 2018.
5. ↑  PAOK24. ««Αισθάνομαι πιο έτοιμος» (vid) | ΠΑΟΚ Πούγγουρας» (στα αγγλικά).. Ανακτήθηκε στις 2018-11-21. [*νεκρός σύνδεσμος*]
6. ↑  «Στον ΠΑΟΚ μέχρι το 2019 οι Πούγγουρας και Σιαμπάνης».. Ανακτήθηκε στις 2018-11-21.
7. ↑  «Δανεικός στην Άρκα Γκντίνια ο Πούγγουρας» (στα αγγλικά).. Ανακτήθηκε στις 2018-11-21.
8. ↑  «Αποχωρεί ο Πούγγουρας, κρατά ποσοστό μεταπώλησης». *www.metrosport.gr*. Ανακτήθηκε στις 21 Νοεμβρίου 2018.
9. ↑  «Παίκτης του Παναθηναϊκού ο Πούγγουρας». *Alpha News Live*.. Ανακτήθηκε στις 2018-11-21.
10. ↑  «Επίσημο: Πούγγουρας τριετίας στον Παναθηναϊκό».. Ανακτήθηκε στις 2018-11-21.
11. ↑  «Ντεμπούτο για Πούγγουρα - Η ενδεκάδα του Παναθηναϊκού». *to10.gr*. 2018-08-12.. Ανακτήθηκε στις 2018-11-21.
12. ↑  «Καλύτερη η ΑΕΛ, κέρδισε 1-0 τον κακό Παναθηναϊκό».. Ανακτήθηκε στις 2018-11-21.
13. ↑  «Ζήτησε να παίξει με πρόβλημα ο Πούγγουρας – NewsPAO 27/08/2018». *newspao.gr*. Ανακτήθηκε στις 21 Νοεμβρίου 2018.
14. ↑  «Εξέπληξε τους πάντες ο Παναθηναϊκός, 1-0 την Ξάνθη».. Ανακτήθηκε στις 2018-11-21.
15. ↑

Εξωτερικοί Σύνδεσμοι
--------------------

* Αχιλλέας Πούγγουρας σε ιστοσελίδα Σούπερ Λίγκα Αρχειοθετήθηκε 2018-12-07 στο Wayback Machine.
* Αχιλλέας Πούγκουρας σε ιστοσελίδα ΠΑΕ Παναθηναϊκός
* Αχιλλέας Πούγγουρας στο transfermarkt
* Αχιλλέας Πούγγουρας στο soccerway